Niyrołzki1 ôstanie2 Wōm3 trocha rosołu ze niydzieli, a niy chcecie zajś4 jejś5 tego samego na mitag6, to tedy ôwdy mogecie sie na gibko7 narychtować8 nudelzupa ze baniōm. Choć rosołu zawsze lepi nawarzyć9 wiyncyj i dać go trocha do zamrażalki, bo receptōw z nim je kans, a przeca niy bydōmy go zawsze ekstra warzić.
Co potrza?
1 liter rosołu abo wywaru ze grincojgu10 (jak już żejście sōm richtich11 zgniōli12, to sie wejście taki wyrfel13…. aż niy wierza, że żech sam14 to napisoł 😉 )
0,5 kg bani
szklōnka mrożōnego zielōnego groszku
sōl i pieprz
To je tak ajnfachowe17, że nawet niy ma co pisać. Do gorka wlyjcie rosōł i dejcie18 pokrajano19 bania. Jak już trocha zmiynknie, to jōm pomiksujcie, wciepcie20 do gorka dwie gorście nudli, szklōnka groszku, a za 10-12 minut mogecie21 sie brać za jedzynie. Nim nalejecie tyj zupy na talyrze, to pamiyntejcie, żeby jōm jeszcze dosmakować22. Smacznego 🙂
1czasem
2ô= ło
3ō- samogłoska w wymowie między o i u
4znów
5jeść
6obiad
7szybko
8przygotować
9nagotować
10warzywny zestaw rosołowy
11naprawdę
12leniwi
13kostkę
14tutaj
15garście
16makaronu
17proste
18dajcie
19pokrojoną
20wrzućcie
21możecie
22doprawić
szl_Latn szl_Latn szl_Latn ron_Latn szl_Latn lvs_Latn szl_Latn pol_Latn scn_Latn pol_Latn pol_Latn pol_Latn twi_Latn pol_Latn pol_Latn pol_Latn pol_Latn pol_Latn nld_Latn pol_Latn pol_Latn pol_Latn sna_Latn szl_Latn pol_Latn ces_Latn pol_Latn pol_Latn fur_Latn